8 august 2025

**Comunicat de presă**

Distrigaz Sud Rețele aduce următoarele precizări cu privire la **restricționarea traficului și întreruperea temporară a alimentării cu gaze naturale în zona străzii Băiculești, din sectorul 1 al municipiului București:**

Distrigaz Sud Rețele urmează să efectueze lucrări de intervenție în regim de urgență la rețeaua de distribuție a gazelor naturale amplasată pe strada Băiculești, din sectorul 1 al municipiului București. Pentru efectuarea acestor intervenții, **va fi afectat traficul în zona respectivă, în intervalul 5 – 14 August 2025.**

Astfel, începând cu data de **5 August, ora 08:00**, se va restricționa traficul **pe ambele sensuri ale străzii Băiculești, pe** **segmentul de drum cuprins între Bd. Poligrafiei și Șoseaua Străulești**. În acest interval, până la finalizarea lucrărilor, traficul rutier va fi deviat pe Bd. Poligrafiei.

**Lucrările se vor finaliza în data de 14 august, ora 20:00,** iar aducerea carosabilului la starea inițială se va realiza în aceeași zi.

**Alimentarea cu gaze naturale va fi întreruptă temporar** **doar în data de** **8 August 2025, în intervalul 08:00 - 20:00** și va afecta un număr de **4 de clienți non casnici** amplasați pe Șoseaua Bucuresti – Ploiești nr. 2, 2 B și pe strada Băiculești nr. 1 și 27, din sectorul 1 al municipiului București.

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de 50 de ani în acest domeniu, având 2.270.000 clienți, circa 23.800 km rețea și 2.842 de angajați. Distrigaz Sud Rețele operează rețeaua de distribuție de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și în Municipiul București.*